pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมาชิก กอช. ที่เป็นแรงงานนอกระบบ หรือประกอบอาชีพอิสระไม่มีนายจ้าง ได้รับผลกระทบโควิด-19 ลงทะเบียนรับเงินเยียวยา 5,000 บาท เริ่ม 28 มีนาคมนี้! [กระทรวงการคลัง]
วันศุกร์ที่ 27 มีนาคม 2563
สมาชิก กอช. ที่เป็นแรงงานนอกระบบ หรือประกอบอาชีพอิสระไม่มีนายจ้าง ได้รับผลกระทบโควิด-19 ลงทะเบียนรับเงินเยียวยา 5,000 บาท เริ่ม 28 มีนาคมนี้! [กระทรวงการคลัง]
กอช. แนะสมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) ที่มีคุณสมบัติตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน
กองทุนการออมแห่งชาติ หรือ กอช. แนะสมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) ที่มีคุณสมบัติตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน (เมษายน – มิถุนายน 2563) โดยเปิดให้ลงทะเบียนตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ เราไม่ทิ้งกัน “www.เราไม่ทิ้งกัน.com”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากมาตรการดูแลและเยียวยาผลกระทบจากไวรัสโคโรนา (COVID-19) ต่อเศรษฐกิจไทยทั้งทางตรงและทางอ้อม ระยะที่ 2 ตามที่คณะรัฐมนตรีได้มีมติเห็นชอบแล้วเมื่อวันที่ 24 มีนาคม 2563 นั้น สมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) สามารถลงทะเบียนได้ ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ เราไม่ทิ้งกัน “www.เราไม่ทิ้งกัน.com” โดยจะเปิดให้ลงทะเบียนตลอด 24 ชั่วโมง ผ่านระบบคอมพิวเตอร์ หรือโทรศัพท์มือถือของตนเอง เพื่อระบบจะได้แจ้งผลการลงทะเบียนและสิทธิตามมาตรการให้ผู้ลงทะเบียนผ่านทางข้อความ SMS ในส่วนของการรับเงินเยียวยาจะสามารถรับได้ 2 ช่องทาง ได้แก่ ช่องทางแรก ผ่านบัญชีธนาคารที่มีชื่อและนามสกุลเจ้าของบัญชีตรงกับชื่อและนามสกุลที่นํามาลงทะเบียน หรือ ช่องทางพร้อมเพย์ที่ผูกกับเลขบัตรประจําตัวประชาชน เท่านั้น
ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังกําหนดจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน (เมษายน – มิถุนายน 2563)
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-มหาดไทยแจ้งผู้ว่าฯ ทุกจังหวัด เชิญชวนทุกภาคส่วนร่วมพิธีบำเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต 13 ตุลาคม 2561 ในทุกจั
วันศุกร์ที่ 5 ตุลาคม 2561
มหาดไทยแจ้งผู้ว่าฯ ทุกจังหวัด เชิญชวนทุกภาคส่วนร่วมพิธีบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต 13 ตุลาคม 2561 ในทุกจั
มหาดไทยแจ้งผู้ว่าฯ ทุกจังหวัด เชิญชวนทุกภาคส่วนร่วมพิธีบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันสวรรคต 13 ตุลาคม 2561 ในทุกจังหวัดทั่วประเทศ
เมื่อวันที่4 ต.ค. 61 ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า คณะรัฐมนตรีได้มีมติเมื่อวันที่ 2 ตุลาคม 2561 รับทราบตามที่สํานักงานปลัดสํานักนายกรัฐมนตรีเสนอการจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561 เพื่อเชิญชวนทุกภาคส่วนทั้งภาครัฐ ภาคเอกชน และประชาชน ทั้งในประเทศและต่างประเทศ ร่วมแสดงความจงรักภักดีและรําลึกในพระมหากรุณาธิคุณ ด้วยการจัดกิจกรรมบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยยึดแนวทางปฏิบัติที่ได้ดําเนินการมาแล้วในปี 2560 เช่น พิธีทําบุญตักบาตร พิธีทางศาสนาของศาสนาต่างๆ หรือกิจกรรมอื่น ๆ ตามความเหมาะสม ในห้วงก่อนหรือหลังวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561 ประกอบกับรัฐบาลได้เชิญชวนประชาชนแต่งกายด้วยเสื้อสีเหลืองในวันที่ 13 ตุลาคม 2561 อย่างพร้อมเพียง
ปลัดกระทรวงมหาดไทย กล่าวว่า เพื่อให้การจัดกิจกรรมเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561 เป็นไปด้วยความเรียบร้อย สมพระเกียรติ และพร้อมเพียงกันทั่วประเทศ กระทรวงมหาดไทยจึงได้แจ้งให้ผู้ว่าราชการจังหวัดทุกจังหวัดดําเนินการจัดพิธีบําเพ็ญกุศลเพื่อถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร 13 ตุลาคม 2561 ในวันศุกร์ที่ 12 ตุลาคม 2561 เวลา 07.00 น. หรือในวันเวลาอื่นตามที่เห็นสมควร ประกอบด้วย พิธีพระสงฆ์สวดพระพุทธมนต์ และพิธีทําบุญตักบาตรณสถานที่เหมาะสม โดยมี ผู้ว่าราชการจังหวัดเป็นประธาน พร้อมทั้งประชาสัมพันธ์เชิญชวนทุกภาคส่วนในจังหวัดเข้าร่วมพิธี และให้เชิญชวนส่วนราชการ หน่วยงานรัฐวิสาหกิจ และประชาชนในจังหวัด แต่งกายด้วยเสื้อสีเหลือง ในวันที่ 13 ตุลาคม 2561 โดยพร้อมเพียงกัน
ปลัดกระทรวงมหาดไทย กล่าวเพิ่มเติมว่า กระทรวงมหาดไทยขอเชิญชวนพี่น้องประชาชน ทั่วประเทศ ร่วมสวมเสื้อสีเหลืองในวันที่ 13 ตุลาคม 2561 เข้าร่วมกิจกรรมบําเพ็ญกุศลทางศาสนาในทุกพื้นที่ของประเทศไทย เพื่อน้อมถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และน้อมรําลึกในพระมหากรุณาธิคุณอันหาที่สุดมิได้ โดยพร้อมเพรียงกันทั่วประเทศ
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะกรรมการอำนวยการจัดงานรำลึก 250 ปี แห่งการสถาปนากรุงธนบุรี
วันพุธที่ 6 มิถุนายน 2561
รอง นรม. วิษณุฯ เป็นประธานการประชุมคณะกรรมการอํานวยการจัดงานรําลึก 250 ปี แห่งการสถาปนากรุงธนบุรี
รองนายกรัฐมนตรี เป็นประธานการประชุมคณะกรรมการอํานวยการจัดงานรําลึก 250 ปี แห่งการสถาปนากรุงธนบุรี กําหนดเปิดนิทรรศการฯ ในวันที่ 6 พฤศจิกายน 2561 ณ หอสมุดแห่งชาติ ท่าวาสุกรี
วันนี้ (6 มิถุนายน 2561 ) เวลา 11.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการอํานวยการจัดงานรําลึก 250 ปี แห่งการสถาปนากรุงธนบุรี ครั้งที่ 1/2561 สรุปสาระสําคัญ ดังนี้
ที่ประชุมได้พิจารณาและมีมติเห็นชอบ การจัดนิทรรศการ “250 ปี ธนบุรีรําลึก” ณ หอสมุดแห่งชาติ ท่าวาสุกรี เพื่อให้การจัดงานรําลึก 250 ปี แห่งการสถาปนากรุงธนบุรี เป็นที่รับทราบอย่างกว้างขวาง และประชาชนชาวไทยได้มีส่วนร่วมในวาระสําคัญของชาติ โดยกรมศิลปากรเตรียมจัดนิทรรศการดังกล่าว ณ หอสมุดแห่งชาติ ท่าวาสุกรี ตลอดเดือนพฤศจิกายน 2561 และกําหนดกรอบเวลาเปิดนิทรรศการฯ วันแรกในวันที่ 6 พฤศจิกายน 2561 ซึ่งเป็นวันคล้ายวันที่สมเด็จพระเจ้าตากสินมหาราชเสด็จฯ ยกกองทัพไปขับไล่พม่าและได้รับชัยชนะที่ค่ายโพธิ์สามต้น (6 พฤศจิกายน 2310) จากนั้นจึงเสด็จฯ ไปสร้างพระตําหนักที่กรุงธนบุรี ตามลําดับ
นอกจากนี้ ที่ประชุมได้พิจารณาและมีมติเห็นชอบ การจัดพิมพ์หนังสือเนื่องในโอกาสการจัดงานรําลึก 250 ปี แห่งการสถาปนากรุงธนบุรี ซึ่งกรมศิลปากร ได้จัดพิมพ์หนังสือที่ระลึกฯ จํานวน 2 รายการ พร้อมทั้งจัดทํา E – Book เผยแพร่ในเว็บไซด์ของกรมศิลปากร ได้แก่ 1. “ประวัติศาสตร์ไทยสมัยธนบุรี” (ต้นฉบับแล้วเสร็จ จํานวน 470 หน้า) โดยเป็นงานค้นคว้าเรียบเรียงของคณะอนุกรรมการพิจารณาและเรียบเรียงประวัติศาสตร์ไทยสมัยธนบุรี ในคณะกรรมการชําระประวัติศาสตร์ไทย ซึ่งกรมศิลปากรทําหน้าที่ฝ่ายเลขานุการ พิมพ์จํานวน 5,000 เล่ม 2. “พระราชประวัติสมเด็จพระเจ้าตากสินมหาราช ฉบับเยาวชน” พร้อมภาพ ประกอบ 4 สี (ต้นฉบับแล้วเสร็จ จํานวน 64 หน้า) พิมพ์จํานวน 5,000 เล่ม
ตอนท้ายของการประชุมฯ ประธานกล่าวย้ําให้หน่วยงานที่เกี่ยวข้องทั้งภาครัฐและภาคเอกชนได้ร่วมกันบูรณาการจัดงานเพื่อเป็นการเฉลิมฉลองและให้จัดอย่างสมพระเกียรติ พร้อมเป็นการน้อมรําลึกถึงในพระมหากรุณาธิคุณของพระองค์ที่ทรงกอบกู้เอกราชและสร้างความเป็นปึกแผ่นมั่นคงแก่ชาติบ้านเมืองสืบมาจนกระทั่งถึงปัจจุบัน พร้อมทั้งได้ศึกษาประวัติศาสตร์ให้เป็นแหล่งเรียนรู้ ตลอดจนทัศนศึกษาตามเส้นทางประวัติศาสตร์ที่เกี่ยวเนื่องกับสมเด็จพระเจ้าตากสินมหาราชและกรุงธนบุรี ซึ่งจะเป็นแหล่งท่องเที่ยวสําคัญแก่คนไทยและชาวต่างชาติก่อให้เกิดรายได้เพิ่มมากขึ้นอีกด้วย
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมขับเคลื่อนนโยบายสำคัญด้านการเกษตร
วันพฤหัสบดีที่ 3 ตุลาคม 2562
กระทรวงเกษตรฯ เตรียมขับเคลื่อนนโยบายสําคัญด้านการเกษตร
กระทรวงเกษตรฯ เตรียมขับเคลื่อนนโยบายสําคัญด้านการเกษตร หวังแก้ปัญหาปากท้องของเกษตรกรอย่างยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมร่วมกับคณะกรรมาธิการการเกษตรและสหกรณ์ สภาผู้แทนราษฎร โดยมีนางสาวมนัญญา ไทยเศรษฐ์ และนายประภัตรโพธสุธน รัฐมนตรีช่วยว่าการกระทรวงเกษตรและสหกรณ์เข้าร่วมประชุม ณ ห้องประชุมกระทรวงเกษตรและสหกรณ์ ว่า การประชุมร่วมกับคณะกรรมาธิการการเกษตรและสหกรณ์ สภาผู้แทนราษฎรในวันนี้ กระทรวงเกษตรและสหกรณ์ ได้บรรยายสรุปเกี่ยวกับโครงสร้าง อํานาจหน้าที่ และแผนการดําเนินงานของกระทรวงเกษตรและสหกรณ์ ประจําปีงบประมาณ 2563 พร้อมทั้งมีการหารือการพัฒนาการเกษตร ระหว่างคณะกรรมาธิการฯ และกระทรวงเกษตรฯ ซึ่งมีการซักถามในประเด็นสําคัญ อาทิ การบริหารจัดการในระดับพื้นที่ การแก้ปัญหาวิกฤติน้ําท่วม-ภัยแล้ง การเยียวยาและให้ความช่วยเหลือเกษตรกรที่ประสบอุทกภัย การประกันรายได้ การส่งเสริมภาคการเกษตร และอุตสาหกรรมการเกษตรต่าง ๆ โดยภารกิจของกระทรวงเกษตรฯ ล้วนเป็นงานที่มีความสําคัญ เชื่อมโยงกับความเป็นอยู่ของเกษตรกร ในส่วนของงบประมาณที่ยื่นเสนอขอไปต้องรอพิจารณาเข้าสภาในวันที่ 17 ตุลาคม นี้
สําหรับมาตรการจํากัดการใช้สารเคมีในการเกษตรนั้น รัฐมนตรีกระทรวงเกษตรฯ ยืนยันว่าไม่เห็นด้วยกับการใช้สารเคมีในการทําการเกษตร เพราะต้องการให้ประชาชนได้รับสิ่งที่ดีและปลอดภัยมากที่สุด ซึ่งปัจจุบันมีการกํากับดูแลภายใต้คณะกรรมการวัตถุอันตราย และมี พรบ.วัตถุอันตรายควบคุมอยู่ ทั้งนี้ได้มอบหมายนางสาวมนัญญาไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กํากับดูแลและติดตามความก้าวหน้าอย่างต่อเนื่อง เมื่อยังไม่มีมติยกเลิกการใช้สารเคมีดังกล่าวจากคณะกรรมการวัตถุอันตราย ทางกระทรวงเกษตรฯ จึงต้องบังคับใช้กฎหมายเท่าที่มี โดยคํานึงถึงความปลอดภัย ประโยชน์ของประชาชนที่อุปโภคบริโภค รวมถึงเกษตรกรด้วย.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลางเผยผลการใช้จ่ายงบประมาณรายจ่ายประจำปี 63 ไตรมาส 3 พร้อมเร่ง ! ส่วนราชการลงนามในสัญญาให้ทันภายใน พ.ค. 63
วันอังคารที่ 26 พฤษภาคม 2563
กรมบัญชีกลางเผยผลการใช้จ่ายงบประมาณรายจ่ายประจําปี 63 ไตรมาส 3 พร้อมเร่ง ! ส่วนราชการลงนามในสัญญาให้ทันภายใน พ.ค. 63
กรมบัญชีกลางเผยผลการใช้จ่ายเงินงบประมาณ ประจําปีงบประมาณ พ.ศ. 2563 ใช้จ่ายแล้ว เป็นเงิน 2.1 ล้านล้านบาท คิดเป็นร้อยละ 66.37 พร้อมส่งทีมเร่งรัดการใช้จ่ายลงไปยังหน่วยงาน เพื่อเร่งให้ลงนามในสัญญาภายใน พ.ค. 63
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีได้มีมติ เมื่อวันที่ 21 เมษายน 2563 เห็นชอบผลการพิจารณางบประมาณรายจ่าย ประจําปีงบประมาณ พ.ศ. 2563 ที่จะนํามาจัดทําร่างพระราชบัญญัติโอนงบประมาณรายจ่าย พ.ศ. ... ซึ่งรายการงบประมาณที่จะนํามาโอนประกอบด้วย (1) รายจ่ายประจําที่ยังมิได้เบิกจ่ายหรือยังไม่มีข้อผูกพัน หรือสามารถชะลอข้อผูกพันได้ ณ วันที่ 7 เมษายน 2563 (2) รายจ่ายลงทุน อาทิ รายการปีเดียวที่ยังไม่ประกาศดําเนินการจัดซื้อจัดจ้างภายในวันที่ 7 เมษายน 2563 และ/หรือไม่สามารถลงนามได้ภายในวันที่ 31 พฤษภาคม 2563 รายการที่สามารถชะลอการดําเนินการโดยไม่ก่อให้เกิดความเสียหายต่อทางราชการ หรือไม่สามารถดําเนินการได้ในปีงบประมาณ พ.ศ. 2563 และ (3) งบประมาณที่ไม่สามารถดําเนินการได้ตามวัตถุประสงค์ หรือมีเงินรายได้เพียงพอของหน่วยงานรัฐสภา หน่วยงานของศาล องค์กรอิสระตามรัฐธรรมนูญ องค์กรอัยการ องค์การมหาชน หน่วยงานของรัฐและทุนหมุนเวียน ดังนั้น เพื่อให้ทุกหน่วยงานเร่งรัดการใช้จ่าย รายจ่ายลงทุนที่เหลือ ให้สามารถลงนามให้แล้วเสร็จภายในเดือนพฤษภาคม 2563 กรมบัญชีกลางจึงได้ส่งคณะทํางานเฉพาะกิจลงไปยังหน่วยงาน เพื่อให้การใช้จ่ายเงินปีงบประมาณ พ.ศ. 2563 เป็นไปตามเป้าหมาย ที่กําหนด
“ซึ่งขณะนี้ผลการใช้จ่ายเงินงบประมาณรายจ่าย ประจําปีงบประมาณ พ.ศ. 2563 (ข้อมูลตั้งแต่วันที่ 1 ต.ค. 62 - 15 พ.ค. 63) งบประมาณภาพรวมใช้จ่ายแล้ว 2,123,781 ล้านบาท ของวงเงินงบประมาณ 3,200,000 ล้านบาท คิดเป็นร้อยละ 66.37 โดยแบ่งเป็น (1) รายจ่ายลงทุน ใช้จ่ายแล้ว 293,523 ล้านบาท ของวงเงิน 597,091 ล้านบาท คิดเป็นร้อยละ 49.16 (2) รายจ่ายประจําใช้จ่ายแล้ว 1,830,258 ล้านบาท ของวงเงิน 2,602,909 ล้านบาท คิดเป็นร้อยละ 70.32 สําหรับเงินงบประมาณที่กันไว้เบิกเหลื่อมปี ใช้จ่ายแล้ว 257,415 ล้านบาท ของวงเงิน 259,024 ล้านบาท คิดเป็นร้อยละ 99.38” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-โครงการรถไฟฟ้าสายสีส้ม ช่วงบางขุนนนท์ – มีนบุรี
วันพุธที่ 5 กุมภาพันธ์ 2563
โครงการรถไฟฟ้าสายสีส้ม ช่วงบางขุนนนท์ – มีนบุรี
วันพุธที่ 5 มกราคม 2563
Your browser does not support the audio element.
ต่อจากนี้ไปขอเชิญ รับฟังไทยคู่ฟ้า ครับ
รัฐบาลอนุมัติโครงการรถไฟฟ้าสายสีส้ม ช่วงบางขุนนนท์ - มีนบุรี ระยะทางรวม 13.4 ก.ม. เพื่อเชื่อมโยงการเดินทางโดยระบบขนส่งสาธารณะของกรุงเทพมหานครระหว่างฝั่งตะวันออกและฝั่งตะวันตก ภายใต้แผนแม่บทระบบขนส่งมวลชนทางรางในเขตกรุงเทพมหานครและปริมณฑล ใช้รูปแบบการลงทุนแบบ PPP NET COST โดยภาครัฐจะลงทุนค่างานจัดการกรรมสิทธิ์ที่ดิน ส่วนภาคเอกชนลงทุนค่าก่อสร้างงานโยธา คาดว่าจะเปิดประมูลและลงนามสัญญาได้ภายในเดือน ต.ค. นี้ และเริ่มก่อสร้างตั้งแต่เดือน พ.ย. 2563 ตั้งเป้าหมายเปิดให้บริการในปี 2569 นับเป็นการขยายเส้นทางการเดินรถไฟฟ้าช่วยอํานวยความสะดวกให้แก่ประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐนตรีพร้อมภริยา และคณะรัฐมนตรีร่วมพิธีมหามงคลบำเพ็ญพระราชกุศล และร่วมเจริญพระพุทธมนต์ถวายพระพรชัยมงคล
วันอังคารที่ 16 ตุลาคม 2561
นายกรัฐนตรีพร้อมภริยา และคณะรัฐมนตรีร่วมพิธีมหามงคลบําเพ็ญพระราชกุศล และร่วมเจริญพระพุทธมนต์ถวายพระพรชัยมงคล
นายกรัฐนตรีพร้อมภริยา และคณะรัฐมนตรีร่วมพิธีมหามงคลบําเพ็ญพระราชกุศล และร่วมเจริญพระพุทธมนต์ถวายพระพรชัยมงคล
วันนี้ (15 ตุลาคม 2561) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รศ. นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระจอมเกล้าเจ้าอยู่หัว (รัชกาลที่ 4) พระบาทสมเด็จพระจุลจอมเกล้าเจ้าอยู่หัว (รัชกาลที่ 5) พระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระศรีนครินทราบรมราชชนนี พร้อมทั้งร่วมเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเป็นประธานฝ่ายสงฆ์ และพระสงฆ์ร่วมเจริญพระพุทธมนต์จํานวน 207 รูป
ในการนี้ สมเด็จพระเจ้าอยู่หัวทรงพระกรุณาโปรดเกล้าฯ ให้อัญเชิญพระพุทธมหามณีรัตนปฏิมากรหรือพระแก้วมรกตน้อย พระพุทธรูปสําคัญมาประดิษฐานเป็นพระประธานในพิธี เพื่อให้ประชาชนได้สักการะอันจะเป็นมงคลแก่ชีวิต ประเทศชาติ และสืบสานพระราชปณิธาน "ธรรมราชินี" ของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
---------------------------------------------------
รัฐบาลไทย-ข่าวทำเนียบรัฐบาล-อิ่มท้องรับปีใหม่ !! ธอส. มอบข้าวออร์แกนิค ลูกค้าวงเงินกู้ไม่เกิน 1 ล้านบาท ด้านผู้รักการออม ชวนออมเงินฝากประจำเจ้าสัวแสนล้าน
วันพฤหัสบดีที่ 27 ธันวาคม 2561
อิ่มท้องรับปีใหม่ !! ธอส. มอบข้าวออร์แกนิค ลูกค้าวงเงินกู้ไม่เกิน 1 ล้านบาท ด้านผู้รักการออม ชวนออมเงินฝากประจําเจ้าสัวแสนล้าน
ธนาคารอาคารสงเคราะห์ ขอบคุณลูกค้าสินเชื่อกลุ่มผู้มีรายได้น้อยในโอกาสส่งท้ายปีเก่าต้อนรับปีใหม่ 2562 มอบข้าวออร์แกนิคให้แก่ลูกค้าของธนาคารทุกรายที่มีวงเงินกู้ไม่เกิน 1 ล้านบาท
ธนาคารอาคารสงเคราะห์ ขอบคุณลูกค้าสินเชื่อกลุ่มผู้มีรายได้น้อยในโอกาสส่งท้ายปีเก่าต้อนรับปีใหม่ 2562 มอบข้าวออร์แกนิคให้แก่ลูกค้าของธนาคารทุกรายที่มีวงเงินกู้ไม่เกิน 1 ล้านบาท ซึ่งมีลูกค้าเข้าข่ายได้รับข้าวกว่า 600,000 ราย ติดต่อรับได้ที่สาขาทั่วประเทศระหว่างวันที่ 24 ธันวาคม 2561 จนถึงวันที่ 28 กุมภาพันธ์ 2562 พร้อมส่งเสริมการออมให้แก่ลูกค้าในช่วงปีใหม่ เพียงเปิดบัญชีหรือฝากเงินเพิ่มกับบัญชีเงินฝากประจําเจ้าสัวแสนล้าน 8 เดือน และ 18 เดือน โดยมียอดฝากตั้งแต่ 50,000 บาทขึ้นไป ระหว่างวันที่ 19 ธันวาคม 2561 ถึงวันที่ 15 มกราคม 2562 รับบัตรกาแฟอเมซอนมูลค่า 100 บาท
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการขอบคุณลูกค้าสินเชื่อกลุ่มผู้มีรายได้น้อยในโอกาสส่งท้ายปีเก่าต้อนรับปีใหม่ 2562 พร้อมสนับสนุนส่งเสริมผลิตภัณฑ์ชุมชนและเกษตรกรไทย ธอส. จึงได้จัดทํา โครงการของขวัญปีใหม่ 2562 โดยธนาคารพร้อมส่งมอบข้าวออร์แกนิคให้แก่ลูกค้าของธนาคารทุกรายที่มีวงเงินกู้ไม่เกิน 1 ล้านบาท ซึ่งมีลูกค้าที่เข้าข่ายได้รับข้าวกว่า 600,000 ราย เพียงผู้กู้นําบัตรประจําตัวประชาชนหรือบัตรประจําตัวข้าราชการ/พนักงานองค์การของรัฐ และใบเสร็จรับเงินที่ระบุข้อความเพิ่มเติมว่า “ของขวัญปีใหม่ 2562” (ถ้ามี) มาแสดงด้วยตนเองเพื่อขอรับข้าวออร์แกนิคได้ที่สาขาของธนาคารทั่วประเทศ ระหว่างวันที่ 24 ธันวาคม 2561 จนถึงวันที่ 28 กุมภาพันธ์ 2562 ตรวจสอบสิทธิได้ที่ธนาคารอาคารสงเคราะห์ ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 ส่วนทางด้านลูกค้าเงินฝาก ธนาคารยังส่งเสริมการออมให้แก่ประชาชนในช่วงปีใหม่ เพียงเปิดบัญชีหรือฝากเงินเพิ่มกับบัญชี “เงินฝากประจําเจ้าสัวแสนล้าน 8 เดือน และ 18 เดือน” นอกจากจะมีโอกาสได้รับดอกเบี้ยตามจํานวนเงินฝากและระยะเวลาฝากเริ่มต้น 1.70 % ต่อปี และสูงสุด 1.85 % ต่อปี ยังมีสิทธิได้รับ บัตรกาแฟอเมซอนมูลค่า 100 บาท จํานวน 1 ใบ ต่อลูกค้า 1 ราย เพียงมียอดเปิดบัญชีหรือยอดฝากเพิ่ม ตั้งแต่ 50,000 บาทขึ้นไป ระหว่างวันที่ 19 ธันวาคม 2561 ถึงวันที่ 15 มกราคม 2562 ที่สาขาของธนาคารทั่วประเทศ ซึ่งเงินฝากทุกบาทของลูกค้าประชาชนยังมีส่วนช่วยให้ธนาคารนําไปสร้างโอกาสให้คนไทยมีบ้านได้มากยิ่งขึ้นอีกด้วย สอบถามรายละเอียดเพิ่มเติมได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-นายกรัฐมนตรีชี้แจง การควบคุมตัวนักกิจกรรมทางการเมืองดำเนินการด้วยความถูกต้องตามขั้นตอนของกฎหมาย
วันอังคารที่ 17 เมษายน 2561
นายกรัฐมนตรีชี้แจง การควบคุมตัวนักกิจกรรมทางการเมืองดําเนินการด้วยความถูกต้องตามขั้นตอนของกฎหมาย
นายกรัฐมนตรีชี้แจง การควบคุมตัวนักกิจกรรมทางการเมืองดําเนินการด้วยความถูกต้องตามขั้นตอนของกฎหมาย
วันนี้ (17 เมษายน 2561) เวลา 15.15 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี กล่าวถึงกรณีการควบคุมตัวนักกิจกรรมทางการเมืองว่า เจ้าหน้าที่ยึดหลักความถูกต้องในการดําเนินการ พร้อมขอความร่วมมือทุกฝ่ายมองเหตุการณ์ในภาพรวม ทั้งนี้การจัดกิจกรรมดังกล่าวยังไม่ใช้ช่วงเวลาที่เหมาะสม อาจส่งผลกระทบกับการจราจร และการทํางานของเจ้าหน้าที่ และขอให้พิจารณาว่า การกระทําดังกล่าวเป็นการสร้างความเดือดร้อนหรือละเมิดสิทธิมนุษยชนของผู้อื่นหรือไม่ ขอให้มองสองด้านและคํานึงถึงความเหมาะสมในการจัดกิจกรรม ระมัดระวังการละเมิดสิทธิของผู้อื่น ในส่วนของภาพความรุนแรงที่เกิดขึ้นนั้นเป็นเรื่องละเอียดอ่อน ซึ่งเจ้าหน้าที่มีความจําเป็นในการดําเนินการเพื่อยุติกิจกรรมด้วยวิธีการที่ถูกต้อง ตามขั้นตอนของกฎหมาย ทั้งนี้ พร้อมฝากให้สื่อมวลชนนําเสนอภาพข่าวที่ชัดเจน ถูกต้อง และเป็นธรรมกับทุกฝ่าย
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. เร่งเสริมมาตรการแก้ปัญหาฝุ่นละออง วอนประชาชนจุดธูป เผากระดาษช่วงเทศกาลตรุษจีนอย่างเหมาะสม
วันอังคารที่ 29 มกราคม 2562
ครม. เร่งเสริมมาตรการแก้ปัญหาฝุ่นละออง วอนประชาชนจุดธูป เผากระดาษช่วงเทศกาลตรุษจีนอย่างเหมาะสม
ครม. เร่งเสริมมาตรการแก้ปัญหาฝุ่นละออง
วันนี้ (29 ม.ค 62) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรีว่าเปิดเผยว่า
นายกรัฐมนตรีมีความห่วงใยปัญหาค่าฝุ่นละอองเกินมาตรฐาน โดยมอบให้กระทรวงทรัพยากรธรรมชาติและสิ่งแวดล้อม เร่งหารือกับผู้ว่ากรุงเทพมหานคร ภายในวันนี้ เพื่อหาแนวทางในการแก้ปัญหาอย่างเร่งด่วน รวมทั้ง ให้คณะกรรมการสิ่งแวดล้อมแห่งชาติ ที่มีพลเอก ประวิตร วงษ์สุวรรณเป็นประธาน ประชุมเร่งด่วนภายในสัปดาห์หน้า เพื่อร่วมกันกําหนดมาตรการระยะสั้น ระยะกลาง ระยะยาวอย่างเป็นรูปธรรม
ทั้งนี้ ในเทศกาลตรุษจีน ยังได้ขอความร่วมมือพี่น้องประชาชนพิจารณาการจุดธูปและเผากระดาษ ตามความเหมาะสม
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-'ศาสตร์พระราชา จะดำรงอยู่กับลูกหลานตลอดไป' ณ ร.ร.สามเสนวิทยาลัย
วันอังคารที่ 31 ตุลาคม 2560
'ศาสตร์พระราชา จะดํารงอยู่กับลูกหลานตลอดไป' ณ ร.ร.สามเสนวิทยาลัย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียน ร.ร.สามเสนวิทยาลัย และบรรยายพิเศษ เรื่อง 'ศาสตร์พระราชา จะดํารงอยู่กับลูกหลานตลอดไป'
และการมีส่วนร่วมในการตอบคําถามของลูกหลานนักเรียน ณ หอประชุม ร.ร.สามเสนวิทยาลัย โรงเรียนสามเสนวิทยาลัย ถนนพระรามที่ 6 เขตพญาไท
"รู้ รัก สามัคคี และ เข้าใจ เข้าถึง พัฒนา ถือเป็นศาสตร์ที่นําพาความอยู่รอดปลอดภัย อันไม่ตั้งอยู่ในความประมาท สู่ประเทศชาติและประชาชนชาวไทย"ม.ล.ปลัดดา ดิศกุล
รัฐบาลไทย-ข่าวทำเนียบรัฐบาล-กระทรวงทรัพยากรฯ บูรณาการการดำเนินงานกับกระทรวงการท่องเที่ยวฯ เพื่อส่งเสริมการพัฒนาการท่องเที่ยวอย่างยั่งยืน
วันศุกร์ที่ 7 กุมภาพันธ์ 2563
กระทรวงทรัพยากรฯ บูรณาการการดําเนินงานกับกระทรวงการท่องเที่ยวฯ เพื่อส่งเสริมการพัฒนาการท่องเที่ยวอย่างยั่งยืน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธาน ร่วมกับนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ในการประชุมคณะกรรมการร่วมเพื่อการส่งเสริมการพัฒนาการท่องเที่ยวอย่างยั่งยืน ครั้งที่ 1
กระทรวงทรัพยากรฯ บูรณาการการดําเนินงานกับกระทรวงการท่องเที่ยวฯ เพื่อส่งเสริมการพัฒนาการท่องเที่ยวอย่างยั่งยืน
วันที่ 30 มกราคม 2563 ณ ห้องประชุม 1 ชั้น 2 อาคารกระทรวงการท่องเที่ยวและกีฬา นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธาน ร่วมกับนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ในการประชุมคณะกรรมการร่วมเพื่อการส่งเสริมการพัฒนาการท่องเที่ยวอย่างยั่งยืน ครั้งที่ 1/2563 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงจากหน่วยงานที่เกี่ยวข้องในสังกัดกระทรวงทรัพยากรธรรมชาติและสิ่งแวดล้อม และกระทรวงการท่องเที่ยวและกีฬา เข้าร่วมการประชุมฯ โอกาสนี้ รมว.ทส. ได้กล่าวในที่ประชุมว่า กระทรวงทรัพยากรธรรมชาติและสิ่งแวดล้อม ยินดีให้การสนับสนุนและส่งเสริมการดําเนินงานของกระทรวงการท่องเที่ยวและกีฬา ในการพัฒนาการและยกระดับการท่องเที่ยว ทั้งนี้ หัวใจสําคัญในการดําเนินงาน คือ ให้ประชาชนในพื้นที่ได้รับประโยชน์และมีส่วนร่วมในการพัฒนาการท่องเที่ยว โดยยังคงรักษาความสมดุลและความกลมกลืนกับธรรมชาติ
ทั้งนี้ การประชุมดังกล่าวได้หารือและพิจารณาแนวทางในการดําเนินงานร่วมกันในเรื่องดังต่อไปนี้
1. การจัดการแข่งขันวิ่งเทรลในประเทศไทย ตามนโยบายของนายกรัฐมนตรี
2. การอนุรักษ์โลมาอิรวดี ในทะเลสาบสงขลา และการท่องเที่ยวชมวาฬบรูด้าบริเวณอ่าวไทยตอนบน
3. การสนับสนุนการพัฒนา Sand dune ให้เป็นแหล่งท่องเที่ยว
4. ปัญหาแมงกะพรุนกล่อง และแนวทางการแก้ไข
5. การแก้ไขปัญหาจุดเสี่ยงภัยบริเวณแหล่งท่องเที่ยว เช่น บริเวณน้ําตกหน้าเมืองเกาะสมุย จังหวัดสุราษฎร์ธานี เป็นต้น
6. มาตรการจัดการปัญหาขยะในแหล่งท่องเที่ยว และแนวทางการแก้ไข เช่น ปัญหา ณ บ่อขยะ ตําบลมะเร็ต อําเภอเกาะสมุย จังหวัดสุราษฎร์ธานี
7. มาตรการแก้ปัญหาลิงในพื้นที่แหล่งท่องเที่ยว
8. การปิดอ่าวมาหยา
9. การผลักดันการพัฒนา น้ําตกโผงโผง ตําบลปากล่อ อําเภอโคกโพธิ์ จังหวัดปัตตานี
รัฐบาลไทย-ข่าวทำเนียบรัฐบาล-ผลการประชุมคณะกรรมการส่งเสริมความเท่าเทียมกันระหว่างเพศ
วันพฤหัสบดีที่ 5 กรกฎาคม 2561
ผลการประชุมคณะกรรมการส่งเสริมความเท่าเทียมกันระหว่างเพศ
รอง นรม. พลเอก ฉัตรชัยฯ เป็นประธานการประชุมคณะกรรมการส่งเสริมความเท่าเทียมกันระหว่างเพศ (สทพ.) ครั้งที่ 1/2561
วันนี้ ( 5 กรกฎาคม 2561) เวลา 13.30 น. ณ ห้องประชุม301 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการส่งเสริมความเท่าเทียมกันระหว่างเพศ (สทพ.) ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบข้อเสนอแนะว่าด้วยแนวปฏิบัติด้านการส่งเสริมความเสมอภาคและขจัดการเลือกปฏิบัติโดยไม่เป็นธรรมระหว่างเพศ ตามพระราชบัญญัติความเท่าเทียมระหว่างเพศ พ.ศ. 2558 เพื่อให้หน่วยงานภาครัฐและเอกชนนําไปเป็นแนวทางในการส่งเสริมความเท่าเทียมทางเพศ และคุ้มครองไม่ให้เกิดการเลือกปฏิบัติโดยไม่เป็นธรรมระหว่างเพศ
พร้อมกันนี้ ที่ประชุมได้มีการพิจารณาแผนการใช้จ่ายเงินของกองทุนส่งเสริมความเท่าเทียมระหว่างเพศ ประจําปีงบประมาณ 2562 ซึ่งตามระเบียบคณะกรรมการส่งเสริมความเท่าเทียมระหว่างเพศ ว่าด้วยการบริหารกองทุน การรับ การจ่ายเงิน การเก็บรักษาเงินกองทุน การระดมทุน การลงทุนการจัดหาผลประโยชน์และการจัดการกองทุนส่งเสริมความเท่าเทียมระหว่างเพศ พ.ศ 2559 ข้อ 25 วรรค 1 ซึ่งกําหนดว่า “ให้ผู้บริหารกองทุนจัดทําแผนการดําเนินงานประจําปี ซึ่งอย่างน้อยประกอบด้วย ผลการดําเนินงานของปีที่ผ่านมา แผนการปฏิบัติงาน ประมาณการรายรับรายจ่ายประจําปี และประมาณการกระแสเงินสด ตามแบบที่กระทรวงการคลังกําหนด เพื่อนําเสนอคณะกรรมการการบริหารกองทุนพิจารณา โดยความเห็นชอบของคณะกรรมการ สทพ. อย่างน้อยหกสิบวันก่อนวันเริ่มต้นบัญชีของทุกปี”
.....................................................................
กลุ่มประชาสัมพันธ์และเผยแพร่ สํานักโฆษก